เมืองใหม่อัจฉริยะบ้านฉาง ความภูมิใจของชาวระยอง
เทศบาลของเราเหมาะที่สุดกับการสร้างเมืองใหม่อัจฉริยะ เป็นความภาคภูมิใจของชาวระยองคำเกริ่นนำของ นายสุชิน พูลหิรัญ นายกเทศมนตรีเทศบาลตำบลบ้านฉาง อ.บ้านฉาง จ.ระยอง กล่าวด้วยความภาคภูมิใจในผลงานชิ้นโบแดงกับการสร้างความมั่นคง มั่งคั่งให้กับพี่น้องประชาชนในพื้นที่ด้วยเหตุผลเป็นพื้นที่ใกล้สนามบินอู่ตะเภา 3 กิโลเมตร ติดกับนิคม อุตสาหกรรมเอเชีย มีโรงงานอุตสาหกรรมขนาดใหญ่ 14 โรงงาน เราจึงร่างโครงการไปประกวดกับเมืองอัจฉริยะทั่วประเทศ 36 ราย ผ่านรอบคัดเลือกเหลือ 7 แห่งได้รับรางวัลโล่ทองคำ ยังไม่มีการตัดสินอันดับ 1 จนทุกวันนี้ความจริงแล้วเทศบาลของเราเริ่มโครงการเมืองใหม่อัจฉริยะบ้านฉาง หรือ BANCHANG smart City มาได้ 4 ปี ก่อนที่จะมีอีอีซี เริ่มจากสภาอุตสาหกรรมระยอง ต้องการที่จะมีเมืองอัจฉริยะของระยอง เพื่อไปประกวดเมืองสะอาดแห่งอนาคต นายสุชิน กล่าวย้ำเมืองใหม่อัจฉริยะบ้านฉาง มีพื้นที่กว้างใหญ่ถึง 1800 ไร่ แถมยังเตรียมรองรับขยายได้ถึง 3000 ไร่ เทศบาลได้เชิญเจ้าของที่ดินทั้ง 1800 ไร่ มาเจรจาพูดคุยเรียบร้อยทุกรอบ ไม่มีการเวนคืนที่ดิน เทศบาลเป็นเจ้าของโครงการ จะมีนายทุนเข้ามาดำเนินการทั้งหมดพร้อมเผยอีกว่า ขณะนี้มี กลุ่มซีพี และ กลุ่มธุรกิจชื่อดัง อีกหลายกลุ่มเริ่มขยับให้ความสนใจเช่นกัน ชาวบ้านเจ้าของที่ดินใครจะขายที่ดิน เวลานี้จะมีผู้รับซื้อไร่ละ 3-4 ล้านบาท ถ้าไม่ขายจะเข้าร่วมโครงการกับกลุ่มนายทุนก็แล้วแต่เหมือนเขาเช่าที่ของโครงการสำหรับที่ดินทิศตะวันตกติด คลองพยูน ทิศตะวันออกจดคลอง 1 ทิศเหนือจดทางรถไฟ พื้นที่ส่วนใหญ่ทำการเกษตรปลูกมันสำปะหลัง ไม่มีบ้านพักอาศัย จะเป็นพื้นที่สวยเหมาะสมเป็นเมืองใหม่อัจฉริยะบ้านฉาง ประโยชน์ที่จะได้รับเราได้เมืองใหม่มารองรับใครที่จะมาอยู่อุตสาหกรรมการบิน ตั้งโรงงาน รับเครื่องบินขนาดใหญ่ในเอเชียมาซ่อมที่สนามบินอู่ตะเภา ห่างจากเมืองอัจฉริยะแค่ 3 กม.จะใช้เป็นบ้านพักหรือออฟฟิศที่ทำงานก็มีหลายแบบให้เลือก นายสุชิน กล่าวย้ำอย่างไรก็ตาม โครงการ เมืองใหม่อัจฉริยะบ้านฉาง เป็น 1 ใน 7 โครงการ เมืองอัจฉริยะและพลังงานสะอาด ที่ผ่านการคัดเลือกจากโครงการสนับสนุนการออกแบบ เมืองอัจฉริยะ (Smart Cities-Clean Energy) โดย สำนักงานนโยบายและแผนพลังงาน กระทรวงพลังงาน ร่วมกับ มูลนิธิอาคารเขียวไทยเพื่อสนับสนุนหน่วยงานภาครัฐ รัฐวิสาหกิจ หน่วยงานส่วนท้องถิ่น มหาวิทยาลัย องค์กรเอกชน ร่วมโครงการออกแบบและพัฒนาเมืองที่ให้ความสำคัญกับการพัฒนารูปแบบและโครงสร้างของเมืองส่วน แผนผังโครงการเมืองใหม่อัจฉริยะบ้านฉาง ประกอบด้วย ที่อยู่อาศัย 44% ถนน 10% อาคารพาณิชย์ และสำนักงาน 2.5% สาธารณูปโภค ศูนย์สุขภาพ 6% แม่น้ำและถนนนอกโครงการ 1.25% พื้นที่เกษตร 3.5% พื้นที่สีเขียวแนวกันชน 25% และนันทนาการ 5%อีกทั้งยังติดตั้งแผงโซลาร์เซลล์ภายในหมู่บ้านจะใช้ไฟฟ้าจากการผลิตโซลาร์เซลล์อย่างเดียวเท่านั้น ตลาดปลา ตลาดโอทอป ศูนย์แสดงสินค้า ห้องประชุมได้ 1000 คน ลานจอดเฮลิคอปเตอร์ โรงเรียนอนุบาล สถานีดับเพลิง มีสถานีจ่ายประจุไฟฟ้ากับรถยนต์ สถานีจ่ายประจุไฟฟ้าย่อยด้าน นายจิระศักดิ์ ตะปะโจทย์ นายอำเภอบ้านฉาง กล่าวว่า อำเภอบ้านฉางต้องการที่จะให้โครงการเมืองใหม่อัจฉริยะบ้านฉางแห่งนี้เป็นเมืองตัวอย่างแห่งอนาคตที่สะอาดสดใสผู้ที่อยู่ในโครงการมีสุขภาพจิตที่ดี รองรับการขยายความเจริญเติบโตอีอีซีเราได้ไปดูงานระบบน้ำ ระบบสาธารณูปโภค จากประเทศเกาหลี และเขาก็บินมาดูที่เราเช่นกันเขาพอใจเรามากว่า มีความริเริ่มทันสมัยเปลี่ยนสู่อนาคตอย่างแท้จริง จนเทศบาลตำบลบ้านฉางได้รับรางวัลด้านสิ่งแวดล้อมจากกระทรวงพลังงาน กระทรวงทรัพยากรธรรมชาติและสิ่งแวดล้อม และต่างประเทศ ที่ผ่านมามีนักศึกษามหาวิทยาลัยนครราชสีมา เทศบาลต่างๆทั่วประเทศมาดูงานแทบทุกเดือน เพื่อเป็นการเรียนรู้และนำไปปฏิบัติใช้ นายจิระศักดิ์ กล่าวบ้านฉาง หลังจากสงครามเวียดนามแล้วเริ่มคึกคัก รื้อฟื้น สนามบินอู่ตะเภา เป็นสนามบินพาณิชย์ รถไฟฟ้าความเร็วสูงเชื่อม 3 สนามบินกำลังจะเกิดมอเตอร์เวย์สาย 7 กรุงเทพฯ-มาบตาพุด จะเปิดใช้ถนนหลายสายกำลังคึกคักจากการสร้างบ้านเมืองระยอง ก้าวสู่ อีอีซี ตามแผนพัฒนาภาคตะวันออกนับเป็นการเตรียมเมืองให้ดีพร้อมอย่างชาญฉลาดของผู้นำท้องถิ่น พร้อมบริหารจัดการพื้นที่ให้คนท้องที่ กับการเปลี่ยนแปลงตามความ ต้องการของพลเมือง สิ่งแวดล้อม และเศรษฐกิจในอนาคตอันใกล้.สุรสิทธิ์ ทุมมานนท์ รายงาน
เทศบาลของเราเหมาะที่สุดกับการสร้างเมืองใหม่อัจฉริยะ เป็นความภาคภูมิใจของชาวระยอง คำเกริ่นนำของ นายสุชิน พูลหิรัญ 
ข่าวทั่วไป